CELEX: 62012TN0526
Language: da
Date: 2012-12-05 00:00:00
Title: Sag T-526/12: Sag anlagt den 5. december 2012 — AXA Versicherung mod Kommissionen

2.2.2013   
            
            
               DA
            
            
               Den Europæiske Unions Tidende
            
            
               C 32/24
            
         Sag anlagt den 5. december 2012 — AXA Versicherung mod Kommissionen
   (Sag T-526/12)
   2013/C 32/38
   Processprog: tysk
   
      Parter
   
   
      Sagsøger: AXA Versicherung AG (Köln, Tyskland) (ved advokaterne C. Bahr, S. Dethof og A. Malec)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det anfægtede afslag annulleres.
            
         
               —
            
            
               Subsidiært annulleres det anfægtede afslag delvist.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren bestrider Kommissionens stiltiende afslag på sagsøgerens genfremsatte begæring om aktindsigt i Kommissionens akter i sag COMP/39.125 — Car Glass.
   Til støtte for søgsmålet har sagsøgeren fremsat fire anbringender.
   
               1)
            
            
               Første anbringende: Tilsidesættelse af forpligtelsen til at foretage en konkret og individuel undersøgelse af de ønskede dokumenter i henhold til artikel 2 og 4 i forordning (EF) nr. 1049/2001 (1)
               
               
                           —
                        
                        
                           Sagsøgeren gør herved gældende, at Kommissionen ikke har opfyldt sin forpligtelse til at foretage en konkret og individuel undersøgelse af de ønskede dokumenter i henhold til artikel 2 og 4 i forordning nr. 1049/2001. Den har i stedet ulovligt kategoriseret de pågældende dokumenter efter formelle kriterier.
                        
                     
         
               2)
            
            
               Andet anbringende: Tilsidesættelse af artikel 4, stk. 2, første og tredje led, og artikel 4, stk. 3, andet afsnit, i forordning nr. 1049/2001 som følge af afslaget på den genfremsatte begæring om aktindsigt i visse dokumenter i sagen
               
                           —
                        
                        
                           Med dette anbringende gør sagsøgeren gældende, at Kommissionen uretmæssigt har anlagt en for vid fortolkning af anvendelsesområdet for undtagelsen i artikel 4, stk. 2, i forordning nr. 1049/2001. Ifølge sagsøgeren påvirkes de forretningsmæssige interesser som omhandlet i artikel 4, stk. 2, første led, i forordning nr. 1049/2001 ikke, og desuden kan Kommissionen ikke påberåbe sig beskyttelsen af formålet med undersøgelser i henhold til artikel 4, stk. 2, tredje led, i forordning nr. 1049/2001.
                        
                     
                           —
                        
                        
                           Beslutningsprocessen bringes desuden ikke i fare (artikel 4, stk. 3, andet afsnit, i forordning nr. 1049/2001).
                        
                     
                           —
                        
                        
                           Endvidere afviste Kommissionen fejlagtigt at udbredelsen af de ønskede dokumenter med henvisning til en tungtvejende offentlig interesse.
                        
                     
         
               3)
            
            
               Tredje anbringende: Tilsidesættelse af artikel 4, stk. 6, i forordning nr. 1049/2001 som følge af en fuldstændig nægtelse af aktindsigt i visse særlige dokumenter
               
                           —
                        
                        
                           Sagsøgeren har herved gjort gældende, at Kommissionen ikke, heller ikke kun delvist, har givet aktindsigt i de pågældende dokumenter, og den har dermed tilsidesat artikel 4, stk. 6, i forordning nr. 1049/2001. Sagsøgeren har anført, at Kommissionen i strid med forordning nr. 1049/2001 ikke har efterprøvet, om dokumenterne delvist kunne stilles til rådighed.
                        
                     
         
               4)
            
            
               Fjerde anbringende: Tilsidesættelse af artikel 4, stk. 2, første og tredje led, artikel 4, stk. 3, andet afsnit, og artikel 4, stk. 1, litra b), i forordning nr. 1049/2001 som følge af afslaget på aktindsigt i den fuldstændige udgave af indholdsfortegnelsen over Kommissionens sagsakter
               
                           —
                        
                        
                           Inden for rammerne af det fjerde anbringende er det gjort gældende, at Kommissionen har anlagt en alt for vid fortolkning af undtagelsesgrundene i artikel 4 i forordning nr. 1049/2001 hvad angår sagsøgerens begæring om aktindsigt i den ikke overstregede udgave af indholdsfortegnelsen. Ifølge sagsøgeren påvirkes de forretningsmæssige interesser som omhandlet i artikel 4, stk. 2, første led, i forordning nr. 1049/2001 og formålet med undersøgelserne som omhandlet i artikel 4, stk. 2, tredje led, i forordning nr. 1049/2001 ikke.
                        
                     
                           —
                        
                        
                           Endvidere påvirkes privatlivets fred som omhandlet i artikel 4, stk. 1, litra b), i forordning nr. 1049/2001 heller ikke.
                        
                     
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).